එවන් දේශපාලන පක්ෂ හා සංවිධාන මේ වරද සිදු කළ වහාම නීතිය හමුවට ගෙන යාමට අවශ්‍ය පියවර ගැනීම ඉහත තීරණය මෙන්ම මේ මොහොතේ දී ගත යුතුව ඇති ඉතා වැදගත් තීරණයක් බව රජයට පෙන්වා දීමට අපි කැමැත්තෙමු.කොටින්ගේ අවි බලයෙන් ගොඩනඟා ගැනීමට නොහැකි වූ ඊළම එක්සත් ජාතීන්ගේ සහ බටහිර බලවතුන්ගේ බලය යොදා ගනිමින් ගොඩනඟා ගැනීමේ න්‍යාය පත්‍රයක් මුල්කොට ගත් මෙවර ඇමරිකා එක්සත් ජනපද ජිනීවා යෝජනාව සමඟ ඇරඹී ඇත්තේ දෙවන දෙමළ ඊළාම් මෙහෙයුමයි.එම දෙවන දෙමළ ඊළාම් මෙහෙයුම පැරදවීම පිණිස ජාතියක් ලෙස පටුවාද භේද අතහැර එකමුතු වීමට ජනතාව පෙළගැස්වීම ආණ්ඩුවේ මෙන්ම විපක්ෂයේද රටට හිතැති සියලු දේශපාලන පක්ෂවල මේ මොහොතේ අත්හළ නොහැකි වගකීමකි.එසේ තිබියදී ශ්‍රී ලංකාවේ විපක්ෂ නායකවරයා මේ මොහොතේදී කටයුතු කරන්නේ ඊට හාත්පසින්ම වෙනස් අයුරකිනි.